b'\n_START_ARTICLE_\nAndreana Dru\xc5\xbeina\n_START_SECTION_\n\xc5\xbdivljenjepis\n_START_PARAGRAPH_\nStar\xc5\xa1i Andreane Dru\xc5\xbeina so se leta 1929 zaradi fa\xc5\xa1isti\xc4\x8dnega nasilja iz Trsta preselili v Ljubljano in nato v Zagreb. Andreana se je konec leta 1941 vklju\xc4\x8dila v OF ter sodelovala s \xc4\x8dlani VOS; junija 1942 je od\xc5\xa1la v partizane in se priklju\xc4\x8dila borcem \xc5\xa0ercerjeve brigade. V bojih je bila ve\xc4\x8dkrat ranjena ter bila leta 1943 sprejeta v KPS. Leta 1944 je bila imenovana za politi\xc4\x8dno komisarko Postojanke Planina (Slovenske centralne vojne partizanske bolni\xc5\xa1nice), bila nato obve\xc5\xa1\xc4\x8devalka v 15. diviziji in pomo\xc4\x8dnica poveljnika obve\xc5\xa1\xc4\x8devalnega centra 7. korpusa._NEWLINE_Od aprila 1945 je delala v OZNI in slu\xc5\xbebi dr\xc5\xbeavne varnosti (SDV).'